**Rada školy pri Spojenej škole Zborov, Školská 478, 086 33 Zborov**

**VÝROČNÁ SPRÁVA ČINNOSTI**

**za rok 2021**

1. **Ustanovenie Rady školy pri Spojenej Zborov**

Rada školy pri Spojenej škole Zborov bola schválená v súlade so zákonom NR SR č.596/2003 Z.z. o štátnej správe v školstve a školskej samospráve a o zmene a doplnení niektorých zákonov a v súlade s ustanovením § 9 ods.1 Vyhlášky Ministerstva školstva SR č.291/2004 Z.z., ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení, v znení Vyhlášky Ministerstva školstva SR č.230/2009 Z.z., ktorou sa mení vyhláška Ministerstva školstva Slovenskej republiky č. 291/2004 Z. z., ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení s pôsobnosťou v rámci školy, pri ktorej je zriadená.

1. **Pôsobnosť a poslanie Rady školy pri Spojenej škole Zborov**

Rada školy je definovaná ako iniciatívny a poradný orgán školskej samosprávy, ktorého poslaním je vyjadrovať a presadzovať verejné záujmy a záujmy žiakov, rodičov a zamestnancov v oblasti výchovy a vzdelávania. Plní tiež funkciu verejnej kontroly práce vedúcich zamestnancov tejto školy z pohľadu školskej problematiky, vyjadruje sa k činnosti školy a školských zariadení. Pôsobnosť Rady školy pri Spojenej škole v Zborove začala 30.9.2015 z dôvodu ukončenia štvorročného volebného obdobia Rady školy pri ZŠ s MŠ Zborov a na základe zriadenia nového právneho subjektu Spojenej školy Zborov, pri ktorej bola od 30.9.2015 zriadená nová Rada školy pri Spojenej škole Zborov . V decembri 2019 sa z dôvodu ukončenia štvorročného volebného obdobia uskutočnili voľby do Rady školy a nová Rada školy pri Spojenej škole Zborov začala pôsobiť v januári 2020. Činnosť a úlohy rady školy vyplývajú z článku 3 štatútu rady školy.

**3. Zloženie Rady školy pri Spojenej škole Zborov**

Rada školy pri Spojenej škole Zborov má 11 právoplatne volených a delegovaných členov. Za ustanovenie rady školy zodpovedá zriaďovateľ. V roku 2021 v Rade školy pracovali:

1) Jana Bukovská – zástupkyňa delegovaná zriaďovateľom

2) Ing. Miroslav Balon – zástupca delegovaný zriaďovateľom

3) JUDr. Marek Kuruc – zástupca delegovaný zriaďovateľom

4) Marián Štefurik ml. – zástupca delegovaný zriaďovateľom

5) JUDr. Jaroslav Chmurovič – zástupca za rodičov detí MŠ

6) PhDr. Martina Blaňarová – zástupkyňa zvolená za rodičov žiakov ZŠ

7) Dominika Hatalová – zástupkyňa zvolená za rodičov žiakov ZŠ, od novembra 2021 nahradená p. Evou Draganovskou a od marca 2022 nahradená p. Monikou Kloknerovou.

8) Mgr. Martina Kohútová – zástupkyňa zvolená za rodičov žiakov ZŠ

9) Mgr. Marianna Guláková – zástupkyňa zvolená za pedagogických zamestnancov (ZŠ)

10) Bc. Simona Demešová – zástupkyňa zvolená za pedagogických zamestnancov (MŠ),od septembra 2020 nahradená Mgr. Jaroslavou Chmurovičovou.

11) Zlata Rondziková – zástupkyňa zvolená za nepedagogických zamestnancov.

**Zasadnutia Rady školy pri Spojenej škole Zborov**

V súlade so Štatútom Rady školy pri Spojenej škole Zborov sa rada školy schádza podľa potreby, najmenej však 4–krát ročne. V roku 2021 rada školy vzhľadom na pandémiu Covid-19 zasadala iba 3–krát, a to: 17.6.2020, 21.6.2021 prezenčne a 26.10.2021 na online zasadnutí.

1. **Činnosť Rady školy pri Spojenej škole Zborov**

Rada školy sa vyjadrovala ku všetkým závažným skutočnostiam, ktoré sa vzťahujú k práci školy, a to v oblasti pedagogicko–organizačnej, materiálno–technickej, výchovno–vzdelávacej, hospodárskej a k celkovému koncepčnému zámeru školy .

a) Na riadnom zasadnutí RŠ konanom dňa 17.6.2021 RŠ schválila Plán práce RŠ na rok 2021, Správu o výchovno- vzdelávacej činnosti Spojenej školy za školský rok 2019/2020 a  prerokovala Výročnú správu činnosti RŠ pri Spojenej škole za rok 2020, ktorú jednohlasne schválila. RŠ sa oboznámila s výsledkami finančného hospodárenia školy za rok 2020 i s výsledkami zápisu detí do prvého ročníka na školský rok 2021/2022. Na zasadnutí RŠ stanovila termín a priebeh výberového konania na funkciu riaditeľa Spojenej školy v Zborove a schválila Žiadosť o účasti pána starostu na výberovom konaní na funkciu riaditeľa Spojenej školy.

b) Na výberovom konaní na funkciu riaditeľa Spojenej školy v Zborove konaného dňa 21.6.2021 RŠ nenavrhla žiadneho uchádzača na funkciu riaditeľa školy z dôvodu odstúpenia obidvoch uchádzačov z výberového konania.

c) Na online zasadnutí konanom 26.10.2021 RŠ schválila Správu o výchovno- vzdelávacej činnosti Spojenej školy za školský rok 2020/2021. RŠ na tomto zasadnutí prijala žiadosť p. Dominiky Hatalovej o odstúpenie z funkcie členky RŠ.

**Informácie o pedagogicko–organizačnom procese**

Škola je plne organizovaná s odborným obsadením učiteľov, čo je podchytené v Správe riaditeľa školy. Naďalej bude potrebné riešiť problém s narastajúcou kapacitou počtu žiakov a ich umiestnením do tried.

**Informácie o výchovno–vzdelávacom procese**

V rámci výchovno–vzdelávacieho procesu na škole prebiehajú aj rôznorodé projekty, krúžková činnosť, čo je podrobnejšie podchytené v Správe riaditeľa školy a v Správach MZ a PK.

**Informácie o materiálno–technickom zabezpečení školy**

Priebežne sa upravuje interiér školy - rekonštruujú sa telocvične, jednotlivé kabinety, nakupuje sa nábytok, vyučovacie pomôcky.

**Príjmy a výdavky Rady školy pri Spojenej škole Zborov**

Rada školy pri Spojenej škole nespravuje žiaden majetok, nevedie žiadnu formu účtovnej evidencie. Rozpočet RŠ je krytý z finančných prostriedkov školy podľa § 10 vyhlášky MŠ SR č. 291/2004 Z.z. V rámci výdavkov neboli použité žiadne finančné prostriedky na odmeny členov RŠ za rok 2021.

**Záverečné hodnotenie**

Rada školy pri Spojenej škole Zborov v roku 2021 nemusela riešiť žiadne sťažnosti. Členovia RŠ sa zúčastňovali zasadnutí, resp. boli ospravedlnení. RŠ nezistila žiadne pochybenie vedúcich pracovníkov škôl. Na informovaní členov RŠ sa aktívne podieľali zastupujúca riaditeľka školy PaedDr. Gabriela Hurajová, zástupca školy RNDr. Jozef Dolhý a ekonóm školy Ing. Marek Horbaj.

V Zborove 14.3.2022

.......................................................

Mgr. Marianna Guláková,

predsedníčka rady školy